Filmitööstust iseloomustab võimalus muuta kiirelt oma toodete vormi ja iseloomu. Salvestatud ooperite ja multifilmide vaheldumist kinodes peeti isegi majanduslikult õigustatuks. Tuntud koomiksi kangelastel põhinev animatsiooni sari Mutt'i ja Jeffi rääkivad pildid" (Mutt and Jeff Talking Pictures" David Horsley 1911 - 26)  pakkus huvitava lahenduse dialoogi esitamisele filmis. Tegelaste jutt ilmus ekraanile sarnaselt tänapäevastele koomiksitele. Tekstimullide kasutamine osutus nii edukaks, et 1916 aastal patenteeris keegi Charles F. Pidgin sarnase süsteemi ka tavalisele kinole. Tehniline uuendus seisnes trükitud tekstiga õhupallides, mida tegelane pidi sobival hetkel täis puhuma. Uus leiutis pidi oma olemuselt olema igati loomulik, sest näidatav tekst lähtus näitlejate suust ja ka selle vastuvõtmine oleks publikule olnud igati  ootuspärane. Juhul kui see tehnoloogia oleks kasutusele võetud, oleks sellest saanud üks narratiivse keskkonnaviida vorm.